CELEX: 32016R1726
Language: hr
Date: 2016-09-27 00:00:00
Title: Uredba Komisije (EU) 2016/1726 оd 27. rujna 2016. o izmjeni Priloga IV. Uredbi (EZ) br. 396/2005 Europskog parlamenta i Vijeća u pogledu karvona, diamonijeva fosfata, Saccharomycesa cerevisiae soj LAS02 i sirutke (Tekst značajan za EGP)

28.9.2016   
               
               
                  HR
               
               
                  Službeni list Europske unije
               
               
                  L 261/3
               
            UREDBA KOMISIJE (EU) 2016/1726
      оd 27. rujna 2016.
      o izmjeni Priloga IV. Uredbi (EZ) br. 396/2005 Europskog parlamenta i Vijeća u pogledu karvona, diamonijeva fosfata, Saccharomycesa cerevisiae soj LAS02 i sirutke
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (1), a posebno njezin članak 5. stavak 1.,
      budući da:
      
                  (1)
               
               
                  Za karvon, diamonijev fosfat, Saccharomyces cerevisiae soj LAS02 i sirutku nisu utvrđene posebne maksimalne razine ostataka (MRO). Kako te tvari nisu bile uvrštene u Prilog IV. Uredbi (EZ) br. 396/2005, primjenjuje se zadana vrijednost od 0,01 mg/kg utvrđena u članku 18. stavku 1. točki (b) te Uredbe.
               
            
                  (2)
               
               
                  U pogledu karvona Europska agencija za sigurnost hrane (dalje u tekstu: „Agencija”) zaključila (2) je da je primjereno karvon (d-/l-karvon u omjeru od najmanje 100:1) uvrstiti u Prilog IV. Uredbi (EZ) br. 396/2005.
               
            
                  (3)
               
               
                  Diamonijev fosfat odobren je kao osnovna tvar u skladu s Uredbom (EZ) br. 1107/2009 Europskog parlamenta i Vijeća (3). Uzimajući u obzir Provedbenu uredbu Komisije (EU) 2016/548 (4), Komisija smatra da je primjereno tu tvar uvrstiti u Prilog IV. Uredbi (EZ) br. 396/2005.
               
            
                  (4)
               
               
                  U pogledu Saccharomycesa cerevisiae soj LAS02 Agencija je zaključila (5) da je primjereno tu tvar uvrstiti u Prilog IV. Uredbi (EZ) br. 396/2005.
               
            
                  (5)
               
               
                  Sirutka je odobrena kao osnovna tvar u skladu s Uredbom (EZ) br. 1107/2009 Europskog parlamenta i Vijeća. Uzimajući u obzir Provedbenu uredbu Komisije (EU) 2016/560 (6), Komisija smatra da je primjereno tu tvar uvrstiti u Prilog IV. Uredbi (EZ) br. 396/2005.
               
            
                  (6)
               
               
                  Stoga bi Uredbu (EZ) br. 396/2005 trebalo u skladu s tim izmijeniti.
               
            
                  (7)
               
               
                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
               
            DONIJELA JE OVU UREDBU:
      Članak 1.
      U Prilogu IV. Uredbi (EZ) br. 396/2005 abecednim se redom dodaju sljedeći unosi:
      
                   
               
               
                  
                     „diamonijev fosfat”
                  
               
            
                   
               
               
                  
                     „karvon (*)
                     
                  
               
            
                   
               
               
                  
                     „Saccharomyces cerevisiae soj LAS02”
                  
               
            
                   
               
               
                  
                     „sirutka”
                  
               
            Članak 2.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 27. rujna 2016.
         
            
               Za Komisiju
            
            
               Predsjednik
            
            Jean-Claude JUNCKER
         
      
      
         (1)  SL L 70, 16.3.2005., str. 1.
      
      
         (2)  Europska agencija za sigurnost hrane, 2016. Izjava o procjeni pesticidne aktivne tvari karvon (d-/l-karvon u omjeru od najmanje 100:1) radi uvrštavanja u Prilog IV. Uredbi (EZ) br. 396/2005. EFSA Journal 2016.;14(2):4405, 14 str. doi:10.2903/j.efsa.2016.4405.
      
         (3)  Uredba (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (SL L 309, 24.11.2009., str. 1.).
      
         (4)  Provedbena uredba Komisije (EU) 2016/548 od 8. travnja 2016. o odobravanju osnovne tvari diamonijev fosfat u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 95, 9.4.2016., str. 1.).
      
         (5)  Europska agencija za sigurnost hrane, 2015. Zaključak o stručnom pregledu procjene rizika od pesticida s aktivnom tvari Saccharomyces cerevisiae LAS02. EFSA Journal 2015.;13(12):4322, 29 str. doi:10.2903/j.efsa.2015.4322.
      
         (6)  Provedbena uredba Komisije (EU) 2016/560 od 11. travnja 2016. o odobravanju osnovne tvari sirutka u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (SL L 96, 12.4.2016., str. 23.).